Al-Hoceima - Wikipedija

# Al-Hoceima

### Izvor: Wikipedija

Pogled na Al-Hoceimu

Al-Hoceima (arapski: الحسيمة/al-H̨usaymah; francuski: Al-Hoceïma; španjolski: Alhucemas; od strane lokalnog stanovništva često zvana Biya) je grad na sjeveroistočnoj sredozemnoj obali Maroka.

Okrenuta prije svega turizmu (jedno od najvećih kupališta u sjevernoj Africi) i ribolovu, luka Al-Hoceima je s 55.357 stanovnika (2004.) glavni grad istoimene pokrajine u regiji Taza-Al-Hoceima-Taounate te najvažnije gradsko središte u području Rifa, planinskog lanca koji se prostire od grada Tangera na zapadu do rijeke Moulouye na istoku (s vrhom na planini Tidirhine na 2451 m).

Krajolik Rifa oko Al-Hoceime

Grad leži 155 km zapadno od Ceute i 100 km istočno od Melille. Na 7 km udaljenosti od grada nalazi se Ajdir, rodni grad Abd al-Karim Al-Khattabija. Smješten je na teritoriju rifskog plemena Bucoya koje govori tamazightom. Zemljopisne koordinate: 35°14'57" N, 3°55'59" W.

U istoimenome zaljevu nalazi se peñón de Alhucemas ( jedan od 5 španjolskih plazas de soberanía) s nekoliko pripadajućih otočića te brojnim hridima.

## [uredi] Povijest

- Ime grada dolazi od naselja koje je na tome mjestu osnovano u 17. stoljeću.
- 1921. pod španj. generalom Manuelom Fernándezom Silvestreom došlo je do katastrofalnog poraza u Anoualu (Annualu), nedaleko Al-Hoceime, pri kojem su marokanski pobunjenici predvođeni Abd el-Krimom ubili više od 10 000 španjolskih vojnika; Španjolska tako gubi gotovo sva područja osvojena od 1909., osim Ceute i Melille.
- Španjolci su počeli izgrađivati i razvijati grad od 1925., kada je bio poznat pod imenom Villa Sanjurjo, prema generalu koji se tamo iskrcao u vrijeme Rifske pobune protiv španjolske i francuske kolonijalne vladavine na sjeveru Afrike, čiji je vođa bio već spomenuti Abd al-Karim Al-Khattabi
- Od 1926., kada su Španjolci pod generalom Miguelom Primo de Riverom vratili grad u svoje ruke, Al-Hoceima je bila pod španj. suverenitetom sve do marokanske neovisnosti 1956.
- 26. svibnja 1994. grad je pogodio potres jačine 6,0 Mw
- 24. veljače 2004. grad i okolna sela iznova su pogođeni teškim potresom, ovaj puta jačine 6,5 prema Richterovoj ljestvici, čiji je epicentar bio udaljen otprilike 15 km jugozapadno od grada[1], a koji je prouzročio smrt 564 osobe i uništio nekoliko sela u okolici grada. U samome gradu nastale su samo manje štete.[2]

## [uredi] Znamenitosti

Plaža Quemado

- Plage du Quemado/Playa Quemada – prekrasna gradska plaža
- brojne španjolske i maurske trgovačke kuće, koje su nakon teškog potresa djelomično obnovljene
- prelijepo lučko pristanište

## [uredi] Bilješke

1. ↑ seismologie.bgr.de: Prikaz epicentra i seizmičke aktivnosti u cjelokupnoj regiji
2. ↑ zki.dlr.de: Satelitska snimka grada 3 dana nakon potresa

## [uredi] Vanjske poveznice

- Al-Hoceima na stranici World Gazettera Stefana Heldersa (francuski)
- Službena stranica grada (španjolski)
- Al-Hoceima na stranici Falling Rain Genomicsa, Inc. (engleski)
- Prezentacija grada i okolice (nizozemski)

Dobavljeno iz "http://hr.wikipedia.org../../../a/l/-/Al-Hoceima_251b.html"

Kategorija: Gradovi u Maroku

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Deutsch
- English
- Español
- فارسی
- Français
- Galego
- Nederlands
- Polski